چیمپئنز ٹرافی: جنوبی افریقہ نے سری لنکا کو 97 رنز سے ہر ادیا
یوں سری لنکا کی پوری ٹیم41 اعشاریہ 3 اوورز میں203 رنز پر ڈھیر ہوگئی اور جنوبی افریقا نے میچ97 رنز سے اپنے نام کرلیا، پروٹیز کی سری لنکا کے خلاف یہ مسلسل آٹھویں فتح ہے۔
اوول میں کھیلے گئے میچ میں جنوبی افریقہ نے پہلے بیٹنگ کرتے ہوئے سری لنکا کو جیت کیلئے 300 رنز کا ہدف دیا۔ جس کے تعاقب میں سری لنکا کی پوری ٹیم 203 رنز پر آؤٹ ہو گئی۔ کراچی — چیمپئنز ٹرافی کے تیسرے میچ میں جنوبی افریقا نے سری لنکا کو 97 رنز سے شکست دے دی، ہاشم آملہ نے شاندار سنچری اسکور کی۔ سری لنکن ٹیم 300 رنز کے ہدف کے تعاقب میں 203 رنز بنا سکی۔ اوول میں کھیلے گئے میچ میں جنوبی افریقہ نے پہلے بیٹنگ کرتے ہوئے سری لنکا کو جیت کیلئے 300 رنز کا ہدف دیا، سری لنکن اوپنرز نیروشن ڈک ویلا اور اوپل تھرنگا نے دھواں دار بیٹنگ کرتے ہوئے صرف 40 گیندوں پر 50 رنز بنالئے، جب مجموعی اسکور 69 رنز پر پہنچا توڈک ویلا 33 گیندوں پر 41 رنز بنا کر مورکیل کی گیند پر پارنیل کے ہاتھوں کیچ آؤٹ ہو گئے۔ 98 رنز پر کوشل مینڈس 11رنز کی اننگز کھیل کر پویلین لوٹ گئے۔ اس کے بعد وقفے وقفے سے سری لنکا کی وکٹیں گرتی گئیں اور اگلی تین وکٹیں اسکور میں صرف 23 رنز کا اضافہ کر سکیں۔ چندیمل 12رنز بناکر رن آؤٹ ہوئے، کاپوگیدیرا بغیر کھاتہ کھولے پویلین لوٹے جبکہ اوپل تھرنگا 57 رنز بناکر آؤٹ ہوئے۔ پرسنا 13 رنز بناکر موریس کی گیند پر ایل بی ڈبلیو ہوئے۔ لکمل بغیر کھاتہ کھولے رن آؤٹ ہوئے۔ ملنگا صرف ایک رن بنا کر ربادا کی گیند پر ایل بی ڈبلیو آہوئے ہوئے۔ یوں سری لنکا کی پوری ٹیم 41 اعشاریہ 3 اوورز میں 203 رنز پر ڈھیر ہو گئی اور جنوبی افریقہ نے میچ 97 رنز سے اپنے نام کرلیا۔ پروٹیز کی سری لنکا کے خلاف یہ مسلسل آٹھویں فتح ہے۔ جنوبی افریقہ کی طرف سے عمران طاہر نے چار، موریس نے دو، جبکہ مورکیل اور ربادا نے ایک، ایک وکٹ حاصل کی۔ اس سے قبل سری لنکا نے ٹاس جیت کر فیلڈنگ کا فیصلہ کیا تو ہاشم آملہ اور کوئنٹن ڈی کوک نے پروٹیز کی جانب سے اننگز کا آغاز کیا۔ جنوبی افریقا کو 44 رنز پر پہلا نقصان ڈی کوک کی صورت میں اٹھانا پڑا، وہ 23 پردیپ کی گیند پر وکٹ کے پیچھے ڈک ویلا کے ہاتھوں کیچ آؤٹ ہوگئے۔ ڈی کوک کے آؤٹ ہونے کے بعد فاف ڈوپلیسی نے ہاشم آملہ کے ساتھ مل کر اننگز کو آگے بڑھایا۔ دونوں بیٹسمینوں نے شاندار بیٹنگ کرتے ہوئے 129 گیندوں پر 145 رنز کی شراکت قائم کی۔ اس موقع پر ڈوپلیسی 75 رنز بناکر ہاشم آملہ کا ساتھ چھوڑ گئے۔ ابھی مجموعی اسکور میں صرف 5 رنز کا ہی اضافہ ہوا تھا کہ نئے بیٹسمین ڈی ولیئرزصرف 4 رنز بناکر پرسنا کی گیند پر کاپوگیدیرا کو کیچ دے بیٹھے۔ ڈیوڈ ملر بھی زیادہ دیر وکٹ پر نہ ٹھہر سکے اور 18 رنزکی اننگز کھیل کر پویلین لوٹ گئے۔ اس دورن آملہ نے اپنی سنچری مکمل کی، جو ایک روزہ انٹرنیشنل میچوں میں ان کی 25 ویں سنچری ہے۔ آملہ سنگل کو ڈبل کرنے کی کوشش میں رن آؤٹ ہوئے، انہوں نے 103رنز بنائے۔ ہاشم آملہ نے 151 اننگز میں 25 سنچریاں بنا کر بھارت کے ویرات کوہلی کا ریکارڈ توڑ دیا۔ کوہلی نے 25 سنچریاں 162 اننگز کھیل کر بنائیں تھیں۔ کرس موریس بھی 20 رنز کی اننگز کھیل کر رن آؤٹ ہوئے۔ جے پی ڈومینی نے ناقابل شکست 38 اور پارنیل 7 رنز بناکر ناٹ آؤٹ رہے، یوں جنوبی افریقہ نے مقررہ پچاس اوور ز میں 6 وکٹوں کے نقصان پر 299 رنز بنائے۔ سری لنکا کی جانب سے پردیب نے 2 جبکہ لکمل اور پرسنا نے ایک، ایک وکٹ حاصل کی۔